**2.1. pielikums**

iepirkuma

(ID Nr. IeM VP 2021/ EEZ) Nolikumam

**EEZ finanšu instrumenta 2014.–2021. gadam programma**

**“Starptautiskā policijas sadarbība un noziedzības apkarošana”**

**Komunikācijas plāns projektam**

**“Atbalsts Valsts policijai ekonomisko noziegumu izmeklēšanas paātrināšanai un kvalitātes uzlabošanai Latvijā”**

1. **Stratēģiskais pārskats**

EEZ finanšu instrumenta 2014.–2021. gadam programmas “Starptautiskā policijas sadarbība un noziedzības apkarošana” (turpmāk tekstā – Programma) ietvaros Valsts policija īstenos projektu “ Atbalsts Valsts policijai ekonomisko noziegumu izmeklēšanas paātrināšanai un kvalitātes uzlabošanai Latvijā” (turpmāk tekstā – Projekts).

Projekta rezultātā Valsts policijas spējas ekonomisko noziegumu apkarošanā tiks stiprinātas, uzlabojot gan atbildīgo departamentu tehnisko kapacitāti, gan personāla zināšanas un prasmes. Tādejādi ekonomisko noziegumu izmeklēšanas process tiks padarīts efektīvāks un uzticamāks.

Komunikācijas plāna mērķis ir identificēt komunikācijas aktivitātes un informēt sabiedrību par Projekta nolūku, ietekmi un iespējām.

Komunikācijas aktivitātes tiks ieviestas saskaņā ar mērķauditorijas vajadzībām. Komunikācijas aktivitāšu mērķis ir palielināt pārskatāmību un sabiedrības informētību, iezīmējot Programmas un īpaši Projekta īstenošanas vispārējo ietekmi. Šīs aktivitātes:

1. sniegs ieguldījumu sociālekonomisko atšķirību mazināšanā EEZ valstīs;
2. stiprinās divpusējās attiecības starp donorvalstīm un Latviju;
3. īstenos visas nepieciešamās Projekta aktivitātes un informēs sabiedrību par Projekta rezultātiem.
4. **Situācijas analīze (SVID)**

|  |  |
| --- | --- |
| STIPRĀS PUSES | VĀJĀS PUSES |
| * Kopējais sabiedrības viedoklis par Latvijai piedāvāto EEZ finanšu instrumenta atbalstu ir pozitīvs. * Uzkrātā pieredze EEZ finanšu instrumenta īstenošanā kopš 2004. gada. * Veiksmīga sadarbība ar starptautiskajiem donoriem. | * Zema mediju interese par pozitīvām ziņām. * Zema sabiebrības interese par finanšu instrumentiem un to rezultātiem. * Ierobežoti budžeta līdzekļi komunikācijas aktivitāšu īstenošanai. * Sarežģītas tēmas komunikācijai. |
| IESPĒJAS | DRAUDI |
| * Sadarbības veicināšana starp visiem Projekta komunikācijas aktivitāšu labuma guvējiem. * Sadarbības veicināšana starp Valsts policiju un Ģenerālprokuratūru un citām iestādēm, kuras iesaistītas ekonomisko noziegumu izmeklēšanā. * Palielināta sabiedrības informētība par EEZ finanšu instrumentiem. * Dalība Sarunu festivālā LAMPA. | * Negatīva sabiedrības nostāja par sensitīviem jautājumiem. * Sadarbības trūkums starp Projekta vadītājiem un komunikācijas vadītājiem iestādē, lai nodrošinātu pēc iespējas efektīvāku komunikāciju par EEZ finanšu instrumentu. * EEZ finanšu instrumenta projektu īstenošanas negatīvo aspektu atspoguļošana medijos. |

1. **Mērķi**

Valsts policijai ir jānodrošina galvenie komunikācijas mērķi:

1. Nodrošināt, ka finansējums tiek izmantots pārredzamā un rentablā veidā;
2. Padarīt ieviešanas procedūras viegli saprotamas;
3. Veicināt sabiedrības informētību par Projektu, tā rezultātu un ietekmi.
4. **Kanāli**

Lai nodrošinātu Projekta mērķu sasniegšanu, ir plānots, ka Valsts policija izmantos šādus medijus:

DIGITĀLIE (e-pasts, internets, sociālie mediji, u.c.);

MEDIJI (televīzija un radio);

PASĀKUMI (semināri, konferences, tikšanās, mācību vizītes u.c.);

PRESE (ziņu aģentūras, preses relīzes u.c.).

1. **Mērķauditorij**
2. Programmas labuma guvēji:

Tiešie labuma guvēji:

* Valsts policija;

Netiešie labuma guvēji:

* Ģenerālprokuratūra;
* Valsts ieņēmumu dienests;

1. Mediji un informācijas starpnieki (nacionālie un reģionālie mediji, elektroniskie un sociālie mediji);
2. EEZ dalībvalstis;
3. Sabiedrība kopumā.

Valsts policijas komunikācijas plānošana tiks vērsta uz to, lai iesaistītu mērķauditoriju Projekta aktivitātēs. Šī mērķauditorija sagaida visaktuālāko informāciju un kompetentu viedokļu apmaiņu par plānotajiem un sasniegtajiem rezultātiem, īstenojot Projektu. Komunikācijas plānā iekļautās aktivitātes ietver arī nobeiguma pasākumu – gala konferenci un iespējamu preses brīfingu.

1. **Nododamā informācija**

Nodrošinot informēšanu par Projektu, Valsts policija komunikācijas aktivitātēs par EEZ finanšu instrumentu izmantos īpaši radītu saukli – **strādājam kopā drošai un konkurētspējīgai Eiropai**.

Medijiem un mērķauditorijai nododama informācija saskaņā ar Programmas un Projekta mērķiem un rezultātiem. Projekta rezultāti tiks izplatīti arī caur Valsts policijas oficiālajiem komunikācijas kanāliem.

Donorvalstīm nododamā informācija – Programmas īstenošana sniegs ievērojamu ieguldījumu Latvijas attīstībā un divpusējo attiecību stiprināšanā, atbalstot kopējo EEZ mērķu sasniegšanu.

1. **Pieeja mērķu sasniegšanai**

Galvenais informācijas pasākums – gala konference tiks organizēta pēc Projekta noslēguma. Citi informācijas pasākumi – preses konferences tiks organizētas pēc situācijas nepieciešamības. Projekta komanda izmantos dažādas metodes, lai sasniegtu mērķus. Informācija par visām Projekta aktivitātēm tiks publicēta kā preses relīzes vai, izmantojot citus informācijas pasniegšanas veidus caur Valsts policijas oficiālajiem kanāliem [www.vp.gov.lv](http://www.vp.gov.lv) un Projekta sadarbības partneriem.

Veicot publicitātes aktivitātes, ir plānots, ka Valsts policija sniegs informāciju presei un elektroniskajiem medijiem vismaz divas reizes gadā par galvenajām Projekta aktivitātēm.

Katra informācijas un publicitātes aktivitāte atsauksies uz saņemto atbalstu no EEZ finanšu instrumenta.

1. **Aktivitātes**

Ar nolūku sasniegt noteiktos mērķus, ir jānodrošina šādas komunikācijas aktivitātes:

1. Savlaicīga informēšana par visām Projekta plānotajām aktivitātēm un veiktajiem pasākumiem, kā arī informācijas ievietošana tīmekļa vietnē;
2. Pārredzamības nodrošināšana Projekta īstenošanas laikā, tīmekļa vietnes aktualizēšana, informācijas sagatavošana medijiem, regulāra Facebook konta atjaunošana;
3. Atbilstības EEZ finanšu instrumenta publicitātes un vizuālās identitātes prasībām nodrošināšana, atspoguļojot šo informāciju internetā un organizējot publicitātes pasākumus;
4. Mediju un sabiedrības informēšana, pozitīvas attieksmes par Projektu un tā rezultātiem veicināšana.

Galvenā informācijas aktivitāte, kas plānota Projekta ietvaros – gala konference – tiks organizēta Projekta beigās. Tā tiks rīkota, lai informētu par sasniegtajiem rezultātiem un atspoguļotu Projekta ietekmi uz atbalstītajām jomām. Preses konferences tiks organizētas atkarībā no situācijas ar nolūku informēt sabiedrību par Projekta īstenošanu un sasniegtajiem rezultātiem. Projekta komanda piedalīsies arī visās Iekšlietu ministrijas organizētajās EEZ finanšu instrumenta Projekta aktivitātēs un informēs par sasniegtajiem rezultātiem.

1. **Mediji**

Ziņu aģentūras, televīzija un radio, reģionālie mediji – saskaņā ar Projekta īstenošanas teritoriālo pārvaldību.

1. **Zīmola atpazīstamības veicināšana**

Valsts policija saskaņā ar Granta līgumu sagatavos ziņojumus par novērotajām publicitātes darbībām un publicitātes prasībām. Tajā pašā laikā, Valsts policijai tiks sniegti ieteikumi par zīmola popularizēšanu.

Valsts policija nodrošinās, ka tiek ievērotas EEZ publicitātes un vizuālās identitātes prasības, īstenojot šādas aktivitātes:

* Preses relīzes;
* Preses konferences;
* Apmācības un apmācību materiāli;
* Projekta gala konference;
* Informācijas par atbilstību publicitātes un vizuālās identitātes prasībām ievietošana tīmekļa vietnē;
* Publikācijas masu medijos;
* Komunikācija sociālajos medijos

(<https://www.facebook.com/EEANorwayGrantsLatvia> vai Valsts policijas Facebook konts).

1. **Termiņi**

Skatīt 1.pielikumu.

1. **Rezultātu izvērtēšana**

Valsts policija apkopos Projekta ieviešanas kvantitatīvos datus. Ir plānots ievākt un apkopot šādus datus:

* Publikācijas (skaits) masu medijos, kas balstītas uz informāciju (preses relīzes, brīfingi, preses konferences), kuru nodrošina Projekta virzītājs;
* Vizīte OECD, trūkumu analīze, mācību vizīte (pasākumu skaits, dalībnieku skaits);
* Projekta gala konference (dalībnieku skaits);
* Tīmekļa vietnes apmeklētāju skaits (sadaļa par EEZ finanšu instrumentu);
* Informatīvie bukleti (izplatīto kopiju skaits).

1. **Atbildīgās personas**

Valsts policijas Sabiedrisko attiecību nodaļas vecākā speciāliste Krista Andersone, tālr. [67075088](tel:67075088), e-pasta adrese [krista.andersone@vp.gov.lv](mailto:krista.andersone@vp.gov.lv)

## pielikums

## aktivitātes un termiņi

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Aktivitāte** | **Atbildīgā iestāde** | **Detalizēts aktivitātes apraksts** | **Aktivitātes** | **2021** | **2022** | **2023** |
| 1. | *Sadarbība ar medijiem – informācija medijiem, informācija sociālajiem medijiem* | Gan VP Sabiedrisko attiecību nodaļa (turpmāk-SAN), gan Izpildītājs | Informācija par pašreizējiem un plānotajiem Projekta pasākumiem, tā uzsākšanu, pieejamo finansējumu, īstenošanu un progresu. | 4. Mediju un sabiedrības informēšana, pozitīvas attieksmes par Projektu un tā rezultātiem veicināšana | Ik pēc sešiem mēnešiem | Ik pēc sešiem mēnešiem | Ik pēc sešiem mēnešiem |
| 2. | *Valsts policijas tīmekļa vietnes atjaunināšana* (www.vp.gov.lv ) | SAN | Projekta aktualitāšu informatīvs atspoguļojums. Atsauce uz informāciju par EEZ Grantiem tīmekļa vietnē [www.eeagrants.lv](http://www.eeagrants.lv). | 3. Atbilstības EEZ finanšu instrumenta publicitātes un vizuālās identitātes prasībām nodrošināšana, atspoguļojot šo informāciju internetā un organizējot publicitātes pasākumus | Ik pēc sešiem mēnešiem | Ik pēc sešiem mēnešiem | Ik pēc sešiem mēnešiem |
| 3. | *Dalība Sarunu festivālā LAMPA* | Gan SAN, gan Izpldītājs | Šis publiskais pasākums nodrošinās informēšanu par Projekta mērķiem un rezultātiem. Sarunas un diskusijas par Projekta aktualitātēm. | 4. Mediju un sabiedrības informēšana, pozitīvas attieksmes par Projektu un tā rezultātiem veicināšana | Reizi gadā | Reizi gadā | Reizi gadā |
| 4. | *Preses brīfings* | SAN sadarībā ar Izpildītāju | Informācija un detalizētākas ziņas par Projekta progresu. | 2. Pārredzamības nodrošināšana Projekta īstenošanas laikā, tīmekļa vietnes aktualizēšana, informācijas sagatavošana medijiem, regulāra Facebook konta atjaunošana | Reizi gadā | Reizi gadā | Reizi gadā |
| 5. | *Plakāti, izdales materiāli un bukleti* | Izpildītājs | Informācija un detalizētākas ziņas par Projekta aktivitātēm, progresu un sasniegtajiem rezultātiem. | 1. Savlaicīga informēšana par visām plānotajām Projekta aktivitātēm un veiktajiem pasākumiem, kā arī informācijas ievietošana tīmekļa vietnē. |  |  | Reizi gadā |
| 6. | *Īsfilma par Projekta īstenošanu* | Izpildītājs | Informācija un detalizētākas ziņas par Projekta progresu. | 1. Savlaicīga informēšana par visām plānotajām Projekta aktivitātēm un veiktajiem pasākumiem, kā arī informācijas ievietošana tīmekļa vietnē |  | 1 |  |